Odobescu: 'România susține relansarea negocierilor de pace în Orientul Mijlociu bazate pe soluția celor două state'
România susține eforturile de relansare a negocierilor de pace bazate pe soluția 'celor două state', în același timp cu cele privind eliberarea tuturor ostaticilor și sprijinul umanitar pentru populația din Gaza aflată într-o situație dificilă, a afirmat ministrul Afacerilor Externe, Luminița Odobescu, la reuniunea ministerială co-organizată duminică, la Bruxelles, de Regatul Arabiei Saudite și Regatul Norvegiei.